-25-

9.  การจัดการ

    1.  โครงสร้างการจัดการ

  โครงสร้างกรรมการบริษัท ณ วันที่ 31 ธันวาคม 2549 ประกอบด้วยคณะกรรมการรวม
  เป็นจำนวน 2 ชุด ได้แก่ คณะกรรมการบริษัท และ คณะกรรมการตรวจสอบ
  โดยมีรายชื่อดังต่อไปนี้

+------------------------------+---------------------------------------+
| รายชื่อ                        | ตำแหน่ง                                |
+------------------------------+---------------------------------------+
| 1. นายบุญปกรณ์ โชควัฒนา         | ประธานกรรมการ                         |
+------------------------------+---------------------------------------+
| 2. นายพิภพ โชควัฒนา            | กรรมการ                               |
+------------------------------+---------------------------------------+
| 3. นางจำเนียร โชควัฒนา         | กรรมการ                               |
+------------------------------+---------------------------------------+
| 4. นางสาวพัทยา เกตุษเฐียร       | กรรมการ                               |
+------------------------------+---------------------------------------+
| 5. นางดวงดาว อนันต์ศฤงคาร      | กรรมการ                               |
+------------------------------+---------------------------------------+
| 6. นางสาวจุไรอร ซิมะลาวงศ์      | กรรมการ                               |
+------------------------------+---------------------------------------+
| 7. นางสาวปัญจพร เดชูรัตน์        | กรรมการ                               |
+------------------------------+---------------------------------------+
| 8. นายสมชัย กาญจนพิศาล         | กรรมการอิสระและประธานกรรมการตรวจสอบ    |
+------------------------------+---------------------------------------+
| 9. นายสุขสันต์ เฟื่องฤทธิ์          | กรรมการอิสระและกรรมการตรวจสอบ          |
+------------------------------+---------------------------------------+
| 10. นางสาววราพร เภกะนันทน์     | กรรมการอิสระและกรรมการตรวจสอบ          |
+------------------------------+---------------------------------------+
| 11. นางสาวสำอางค์ จันทริมา      | กรรมการ/เลขานุการตรวจสอบ/              |
|                              |                                       |
|                              | เลขนุการคณะกรรมการ                     |
+------------------------------+---------------------------------------+

ขอบเขตอำนาจหน้าที่ของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น ด้วยความซื่อสัตย์ สุจริต และระมัดระวังรักษาผลประโยชน์
    ของบริษัท

2.  กำหนดนโยบายและทิศทางการดำเนินงานของบริษัท และกำกับ ควบคุม
    ดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
    เพื่อเพิ่มมูลค่าทางเศรษฐกิจสูงสุดให้แก่กิจการ

3.  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

4.  อนุมัติการให้กู้ยืม
    หรือการเข้าค้ำประกันวงเงินสินเชื่อแก่บริษัทที่มีความสัมพันธ์ทางธุรกิจกับบริษัทในฐานะผู้ถือหุ้น
    หรือบริษัทที่ทำการค้าระหว่างกัน

5.  แต่งตั้งกรรมการตรวจสอบ และกำหนดขอบเขตอำนาจหน้าที่
    และความรับผิดชอบของคณะกรรมการตรวจสอบ

-26-

ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ระหว่างบริษัทกับบุคคลที่เกี่ยวข้องกัน หรืออื่นใดกับบริษัทฯ
ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

ในกรณีต่อไปนี้จะต้องได้รับความเห็นชอบจากที่ประชุมคณะกรรมการ
และที่ประชุมผู้ถือหุ้นด้วยคะแนนเสียงไม่น้อยกว่าสามในสี่
(3/4)ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การเพิ่มทุน การลดทุน การออกหุ้นกู้ การควบหรือเลิกบริษัทฯ

-   การแก้ไขเพิ่มเติมหนังสือบริคณห์สนธิหรือข้อบังคับ

-   การขายหรือโอนกิจการของบริษัทฯ ทั้งหมดหรือบางส่วนที่สำคัญ

-   การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัทฯ

-   การทำ แก้ไข หรือเลิกสัญญาเกี่ยวข้องการให้เช่ากิจการของบริษัทฯ
    ทั้งหมดหรือบางส่วนที่สำคัญการมอบหมายให้บุคคลอื่นเข้าจัดการธุรกิจของบริษัทฯหรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

  นอกจากนี้ คณะกรรมการบริษัท
  ยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  เช่น การทำรายงานที่เกี่ยวโยงกัน

การลงนามผูกพันบริษัท กรรมการสองคนลงลายมือชื่อร่วมกันและประทับตราสำคัญของบริษัท

ขอบเขต หน้าที่และความรับผิดชอบ ของคณะกรรมการตรวจสอบ

1.  รายงานทางการเงินของบริษัทฯเป็นไปตามมาตรฐานบัญชีเพียงพอและเชื่อถือได้

2.  ระบบการควบคุมภายในที่เหมาะสมและมีประสิทธิภาพ

3.  การคัดเลือกและเสนอแต่งตั้งผู้สอบบัญชีของบริษัทฯพร้อมทั้งค่าธรรมเนียมการสอบบัญชีประจำปี

4.  การให้บริษัทปฏิบัติตามข้อกำหนดและกฎหมายที่เกี่ยวข้อง

5.  การไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

6.  การจัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  การแต่งตั้ง ถอดถอน โยกย้าย หรือเลิกจ้างผู้อำนวยการสำนักงานตรวจสอบภายใน

8.  การพิจารณางบประมาณและกำลังพลของสำนักงานตรวจสอบภายใน

9.  การพิจารณาระบบการควบคุมภายใน แผนงาน และแนวทางตรวจสอบ
    รวมทั้งการประเมินผลการตรวจสอบการดำเนินงานด้านต่าง ๆ
    ของบริษัทตามวิธีการและมาตรฐานที่ยอมรับโดยทั่วไป

10. การปฏิบัติงานของสำนักงานตรวจสอบภายในและประสานงานกับผู้สอบบัญชี

11. ปฏิบัติการอื่นใดตามที่กฎหมายกำหนดหรือคณะกรรมการของบริษัทจะมอบหมาย
    และในการปฏิบัติงานตามขอบอำนาจหน้าที่ให้คณะกรรมการตรวจสอบมีอำนาจหน้าที่ให้คณะกรรมการตรวจสอบมีอำนาจเรียกสั่งการ

  -27-

12. ให้ฝ่ายจัดการ หัวหน้าหน่วยงาน หรือ พนักงานของบริษัทที่เกี่ยวข้องมาให้ความเห็นร่วมประชุม
    หรือ ส่งเอกสารตามที่เห็นว่าเกี่ยวข้องจำเป็น

  คณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตามคำสั่งของคณะกรรมการบริษัท
  คณะกรรมการเป็นผู้รับผิดชอบการดำเนินงานของบริษัทโดยตรงต่อผู้ถือหุ้น
  ผู้มีส่วนได้เสียและบุคคลทั่วไป

  วาระการดำรงตำแหน่ง ให้คณะกรรมการตรวจสอบมีวาระอยู่ในตำแหน่งคราวละ 3 ปี
  กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้
  และในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวออกตามวาระ
  ให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบแทนตำแหน่งที่ว่างลง
  และอยู่ในตำแหน่งได้เพียงเท่าวาระที่ยังเหลืออยู่ของกรรมการตรวจสอบ ซึ่งตนแทน

1.  การสรรหากรรมการ

  การคัดเลือกหรือแต่งตั้งกรรมการของบริษัทฯ ไม่ได้ผ่านขั้นตอนของคณะกรรมการสรรหา
  แต่บริษัทฯ

  ได้กำหนดแนวทางในการแต่งตั้งกรรมการใหม่โดยคณะกรรมการบริษัทฯจะทำหน้าที่เป็นคณะกรรมการสรรหาและคัดเลือกบุคคลที่จะเข้าดำรงตำแหน่งกรรมการโดยมีการพิจารณาจากความรู้ความสามารถและประสบการณ์ที่เกี่ยวข้องกับธุรกิจ
  อย่างไรก็ตามการแต่งตั้งกรรมการใหม่จะผ่านการพิจารณาจากที่ประชุม คณะกรรมการบริษัทฯ

  นอกจากนี้การแต่งตั้งคณะกรรมการจะต้องผ่านมติที่ประชุมผู้ถือหุ้น
  ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้นให้ประธานเป็นผู้ออกเสียงชี้ขาด

  ในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสาม (1/3)
  เป็น

  อัตรา ถ้าจำนวนกรรมการที่จะแบ่งออกให้ตรงเป็นสาม (3)
  ส่วนไม่ได้ก็ให้ออกจำนวนใกล้ที่สุดกับส่วนหนึ่งในสาม (1/3)

  กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้จับฉลากกันว่าผู้ใดจะออก ส่วนปีหลัง ๆ
  ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

  กรรมการซึ่งพ้นจากตำแหน่งแล้ว อาจได้รับเลือกตั้งใหม่ได้

ในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสามเป็นอัตรา

ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วนหนึ่งในสาม

กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับฉลากกันว่า

ผู้ใดจะออก ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการ

ซึ่งพ้นจากตำแหน่งแล้วอาจได้รับเลือกตั้งใหม่ได้

ในกรณีที่ตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการเลือก

บุคคลซึ่งมีคุณสมบัติและไม่มีลักษณะต้องห้ามตามกฏหมายเข้าเป็นกรรมการแทนตำแหน่งกรรมการที่ว่างในการ

-28-

ประชุมคณะกรรมการคราวถัดไปเว้นแต่วาระของกรรมการจะเหลือน้อยกว่าสอง (2) เดือน

บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่เหลือยู่ของกรรม

การที่ตนแทน

สัดส่วนกรรมการที่เป็นตัวแทนผู้ถือหุ้น

-ไม่มี-

1.  ค่าตอบแทนผู้บริหาร

    1.  ค่าตอบแทนที่เป็นตัวเงิน

  --------------------------------- ------------------ -------------------
  ค่าตอบแทนกรรมการ                   ปี 2549             ปี 2548

  ค่าบำเหน็จกรรมการ จำนวน 11 ท่าน      310,000            310,000

  ค่าตอบแทนกรรมการที่เป็นผู้บริหาร         5,323,458          5,421,371
  ประเภทเงินเดือน                                        
  --------------------------------- ------------------ -------------------

2.  การกำกับดูแลกิจการ

  คณะกรรมการบริษัทตระหนักถึงความสำคัญของการกำกับดูแลกิจการที่ดี
  และดำเนินการเป็นไปอย่างต่อเนื่อง และได้จัดระบบการกำกับดูแลกิจการที่ดี
  ตามนโยบายในการบริหารงานตามหลักการกำกับดูแลกิจการที่ดีของตลาดหลักทรัพย์แห่งประเทศไทยและบนพื้นฐานของเศรษฐกิจพอเพียง
  คือ ความพอประมาณ ความมีเหตุผลและการมีภูมิคุ้มกันที่ดี โดยอาศัยความรู้ ความรอบคอบ
  และความระมัดระวังมาใช้ในการวางแผนและดำเนินงาน ขณะเดียวกันได้เสริมสร้างให้มีคุณธรรม
  ความซื่อสัตย์ สุจริตความขยันอดทน มีการแบ่งปันและใช้สติปัญญาในการดำเนินงาน
  พร้อมต่อการรองรับการเปลี่ยนแปลงทางเศรษฐกิจ วัฒนธรรม และสังคม
  เพื่อประโยชน์สุขอย่างสมดุล และยั่งยืน ซึ่งมีนโยบายและหลักการดังต่อไปนี้

1.  นโยบายเกี่ยวกับการกำกับดูแลกิจการ

(1) คณะกรรมการบริษัท
    ตระหนักถึงความสำคัญของการกำกับดูแลกิจการที่ดีโดยได้ดำเนินการอย่างต่อเนื่อง
    เพื่อให้ได้มาซึ่งความเจริญก้าวหน้าและความมั่นคงของบริษัทฯ ส่งผลดีต่อผู้ถือหุ้น
    ผู้มีส่วนเกี่ยวข้อง และสังคมโดยส่วนรวม ด้วยการดำเนินงานอย่างมีประสิทธิภาพ โปร่งใส
    แสดงออกถึงความรับผิดต่อการดำเนินงานขององค์กร
    จึงได้กำหนดนโยบายในการกำกับดูแลกิจการไว้
    ดังนี้ดำเนินการให้โครงสร้างการจัดการของบริษัท มีการกำหนดขอบเขตอำนาจ
    หน้าที่และความรับผิดชอบของคณะกรรมการแต่ละชุดและผู้บริหารอย่างชัดเจน

(2) ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
    และมีการประเมิน กำหนด
    วางมาตรการในการป้องกันและจัดการความเสี่ยงให้อยู่ในระดับที่เหมาะสม

(3) ดำเนินการให้เชื่อมั่นได้ว่ากระบวนการต่าง ๆ ของบริษัท
    เป็นไปอย่างมีประสิทธิภาพและประสิทธิผล ภายใต้หลักการการถ่วงดุลอำนาจที่โปร่งใส
    และตรวจสอบได้

(4) ดำเนินการกับความขัดแย้งทางผลประโยชน์
    ด้วยความรอบคอบและมีเหตุมีผลโดยยึดถือประโยชน์ของบริษัทเป็นที่ตั้ง
    ด้วยการจัดวางระบบการปฏิบัติงานที่โปร่งใส

-29-

(5) ดำเนินการให้มีการเปิดเผยข้อมูลอย่างถูกต้อง ครบถ้วน
    ตราบเท่าที่ไม่กระทบต่อประโยชน์อันชอบธรรมของบริษัท

(6) มุ่งมั่นสู่ความเป็นเลิศในการดำเนินธุรกิจ
    โดยยึดมั่นในการสร้างความพึงพอใจให้แก่ลูกค้าด้วยการรับฟังและทบทวนตนเอง
    เพื่อสร้างสรรค์สิ่งที่ดีที่สุดอยู่เสมอ

(7) ปลูกฝังคุณธรรม สร้างจิตสำนึกอันดีงาม
    พัฒนาศักยภาพให้พนักงานเจริญก้าวหน้าไปพร้อมกับบริษัท

(8) ตระหนักและเคารพในสิทธิแห่งความเป็นเจ้าของของผู้ถือหุ้นรวมตลอดจนถึงสิทธิของผู้มีส่วนเกี่ยวข้องแต่ละราย
    และปฏิบัติต่อบุคคลเหล่านั้นด้วยความเท่าเทียมกัน

(9) ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้อง
    และต่อสังคมโดยส่วนรวม

  (10) ดำเนินการโดยตระหนักถึงความรับผิดชอบต่อสิ่งแวดล้อม

2.  ผู้ถือหุ้น : สิทธิและความเท่าเทียมกัน

  บริษัทฯ ให้ความเคารพต่อสิทธิแห่งความเป็นเจ้าของของผู้ถือหุ้น
  โดยปฏิบัติต่อผู้ถือหุ้นทุกรายอย่างเท่าเทียมกัน ผู้ถือหุ้นทุกรายมีสิทธิและความเท่าเทียมกัน ดังนี้

(1) สิทธิในการรับทราบข้อมูล ผลการดำเนินงาน
    นโยบายการบริหารงานอย่างสม่ำเสมอและทันเวลา รวมถึงข้อ

มูลการทำรายการที่เกี่ยวโยงกัน และข้อมูลที่จำเป็นต่อการตัดสินใจของผู้ถือหุ้น โดยบริษัทฯ
จะเผยแพร่ทั้งภาษาไทยและภาษาอังกฤษผ่านช่องทางของตลาดหลักทรัพย์แห่งประเทศไทยและเว็บไซต์ของบริษัทฯ
(www.newcity.co.th)

(2) สิทธิในการเข้าร่วมประชุมผู้ถือหุ้น ผู้ถือหุ้นทุกคนมีสิทธิเข้าร่วมประชุม ซึ่งปกติจัดให้มีปีละ 1
ครั้งในวัน เวลา และสถานที่ที่เหมาะสม บริษัทฯ
ได้ส่งหนังสือบอกกล่าวนัดประชุมพร้อมเอกสารข้อมูลประกอบการประชุมที่มีรายละเอียดเพียงพอ
เพื่อให้ผู้ถือหุ้นได้พิจารณาล่วงหน้าไม่น้อยกว่า 7 วัน ในปี 2549 บริษัทฯ
ได้จัดให้มีการประชุมสามัญผู้ถือหุ้นครั้งที่ 38 ในวันที่ 24 เมษายน 2549 โดยในวันที่ 12 เมษายน
2549 ได้ส่งหนังสือบอกกล่าวนัดประชุมผู้ถือหุ้น มีการกำหนด วัน เวลา สถานที่ และวาระ

การประชุม ซึ่งในทุกวาระจะมีทั้งข้อเท็จจริงและเหตุผล
รวมทั้งความเห็นของคณะกรรมการบริษัทพร้อมเอกสารข้อมูลประกอบการประชุม
และหนังสือมอบฉันทะแบบ ข. ซึ่งเป็นแบบที่ผู้ถือหุ้นกำหนดทิศทางการลงคะแนนได้
นอกจากนี้ผู้ถือหุ้นยังสามารถ Download หนังสือมอบฉันทะที่ได้จัดทำ
และปฏิบัติตามประกาศของกระทรวงพาณิชย์ ซึ่งมี 3 แบบ คือ แบบ ก. แบบ ข. และแบบ ค.
โดยสามารถเลือกหนังสือมอบฉันทะแบบใดแบบหนึ่งก็ได้ (ในปี 2549 จะมี 3 แบบคือ แบบ ก. แบบ
ข. และแบบ ค. โดยแบบ ค.
เป็นแบบที่ใช้เฉพาะกรณีผู้ถือหุ้นเป็นผู้ลงทุนต่างประเทศและแต่งตั้งให้คัสโตเดียนในประเทศไทยเป็นผู้รับฝากและดูแลหุ้น)
การลง ทะเบียนเข้าประชุมเป็นไปโดยสะดวก
สามารถลงทะเบียนล่วงหน้าก่อนการประชุมไม่น้อยกว่า 2 ชั่วโมง
แต่ยังคงให้สิทธิผู้ถือหุ้นที่มาร่วมประชุมภายหลังจากที่ได้เริ่มการประชุมแล้ว
มีสิทธิออกเสียงลงคะแนนในวาระที่ยังไม่มีการพิจารณาเท่านั้น
และให้นับเป็นองค์ประชุมตั้งแต่วาระที่ใช้สิทธิในการออกเสียงเป็นต้นไป

(3) เพิ่มช่องทางการเผยแพร่หนังสือบอกกล่าวนัดประชุมผู้ถือหุ้น
พร้อมข้อมูลประกอบวาระการประชุมผู้ถือหุ้นล่วงหน้าไว้ในเว็บไซต์ก่อนส่งเอกสาร
ซึ่งมีทั้งภาษาไทยและภาษาอังกฤษ เพื่อให้ผู้ถือหุ้นมีเวลาในการตัดสินใจที่เพียงพอ นอกจาก
บริษัทฯได้ลงประกาศโฆษณาในหนังสือพิมพ์เป็นเวลาติดต่อกัน 3 วัน และไม่น้อยกว่า 3 วัน
ก่อนวันประชุม

(4) บริษัทฯ เปิดเผยรายชื่อผู้ถือหุ้น 10 อันดับแรกของบริษัทฯ ณ วันปิดสมุดทะเบียน ผู้ถือหุ้น
เพื่อประชุมสามัญประจำปีปัจจุบันก่อนวันประชุม ผ่านทางเว็บไซด์ของบริษัทฯ

-30-

(5) ในการประชุมผู้ถือหุ้น ผู้ถือหุ้นสามารถมอบฉันทะให้ผู้อื่นมาประชุมแทน
โดยมอบฉันทะให้บุคคลใดบุคคลหนึ่ง หรือ ประธานกรรมการตรวจสอบ หรือกรรมการตรวจสอบ
หรือกรรมการอิสระ คนใดคนหนึ่งเข้าประชุมแทน เพื่อเป็นตัวแทนรักษาสิทธิของตนได้

(6) บริษัทฯ ได้อำนวยความสะดวกให้กับผู้ถือหุ้นอย่างเท่าเทียมกันทุกราย
โดยในการประชุมสามัญผู้ถือหุ้น ครั้งที่ 38 เมื่อวันที่ 24 เมษายน 2549
ก่อนเริ่มการประชุมตามวาระ ประธานกรรมการบริษัทได้กล่าวเปิดการประชุม
และให้กรรมการผู้จัดการแนะนำกรรมการบริษัททั้ง 13 คน (ในปี 2548 คณะกรรมการบริษัท
มีจำนวน 13 คน) และผู้สอบบัญชีของบริษัทที่เข้าร่วมประชุมผู้ถือหุ้น
ได้มีการชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของ
บริษัทฯ และเปิดโอกาสให้ผู้ถือหุ้นซักถาม และแสดงความคิดเห็น
หรือหากมีข้อเสนอแนะก็สามารถกระทำได้ในทุกวาระซึ่งในปีที่ผ่านมามีผู้ถือหุ้นได้ซักถามหรือแสดงความคิดเห็นเพิ่มเติมคณะกรรมการบริษัทก็จะตอบข้อซักถามอย่างชัดเจนตรงประเด็น
พร้อมทั้งมีการบันทึกการประชุม และข้อซักถามในรายงานการประชุมอย่างถูกต้องครบถ้วน
มีการสรุปผลการลงมติจากการนับคะแนนเสียงในทุกวาระซึ่งรายงานการประชุมดังกล่าว
ได้ส่งให้ตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

ภายใน 14 วัน นับจากวันประชุมผู้ถือหุ้น

(7) การลงคะแนนจะกระทำโดยเปิดเผย ผู้ถือหุ้นสามารถลงคะแนนเสียงเห็นด้วย ไม่เห็นด้วย หรือ
งดออกเสียง ในแต่ละวาระ
การนับคะแนนเสียงในแต่ละวาระจะนับคะแนนเสียงเฉพาะผู้ถือหุ้นที่ลงคะแนนเสียง ไม่เห็นด้วย
และ/หรือ งดออกเสียง
และจะนำคะแนนเสียงดังกล่าวหักออกจากจำนวนเสียงทั้งหมดที่เข้าร่วมประชุม
ส่วนที่เหลือจะถือว่าเป็นคะแนนเสียงที่เห็นด้วยในวาระนั้น ๆ
เมื่อวาระใดมีผู้ถือหุ้นลงคะแนนเสียงไม่เห็นด้วย และ/หรืองดออกเสียงก็จะลงคะแนน
ด้วยการยกป้ายคะแนนที่ได้รับเมื่อลงทะเบียนเข้าประชุม ซึ่งจะแสดง ชื่อ นามสกุล
จำนวนหุ้นจำนวนรายของผู้ที่ยกป้ายที่มาด้วยตนเอง และ/หรือได้รับมอบฉันทะ เพื่อความสะดวก
และโปร่งใสในการนับคะแนนและหากมีวาระสำคัญ บริษัทฯ ก็มีการเตรียมบัตรลงคะแนนไว้
ส่วนวาระการเลือกตั้งกรรมการบริษัทจะมีการส่งประวัติกรรมการไปพร้อมกับหนังสือบอกกล่าวนัดประชุม
ซึ่งแสดงการดำรงตำแหน่งในบริษัทอื่นที่

เป็นบริษัทจดทะเบียน บริษัทจำกัด การถือหุ้นและการเข้าประชุม
และก่อนการลงมติเลือกตั้งมีการแจ้งให้ผู้ถือหุ้นทราบว่า กรรมการบริษัทที่เสนอให้เลือกตั้งนั้น
ปัจจุบันดำรงตำแหน่งกรรมการบริษัทในกิจการที่แข่งขันกับกิจการของบริษัทฯ มีบริษัทใดบ้าง
และหนังสือมอบฉันทะได้ใช้แบบ ข.
ซึ่งเป็นรูปแบบที่ให้ผู้ถือหุ้นสามารถกำหนดทิศทางการออกเสียงในแต่ละเรื่องได้
วาระเลือกตั้งกรรมการบริษัทในหนังสือมอบฉันทะได้มีการแยกให้ผู้ถือหุ้นใช้สิทธิออกเสียงเลือกตั้งกรรมการบริษัทเป็นรายคน

(8) ไม่มีการเพิ่มวาระการประชุมโดยไม่ได้แจ้งให้ผู้ถือหุ้นทราบล่วงหน้า

(9) บริษัทฯ มีมาตรการดูแลการใช้ข้อมูลภายใน โดยกำหนดไว้ในจรรยาบรรณห้ามมิให้กรรมการ
ผู้บริหาร และพนักงาน
ซึ่งอยู่ในหน่วยงานที่รับทราบข้อมูลภายใน(รวมทั้งคู่สมรสและบุตรที่ยังไม่บรรลุนิติภาวะ)
ทำการซื้อหรือขายหลักทรัพย์ของบริษัทฯ ในช่วง 1 เดือน ก่อนการเปิดเผยงบการเงินแก่สาธารณชน

(10) มีการควบคุมและดูแลการทำรายการระหว่างกัน
ที่มีความขัดแย้งทางผลประโยชน์ซึ่งไม่ใช่ธุรกิจปกติ โดยคำนึงถึงประโยชน์สูงสุดของบริษัทฯ
ในการประชุมคณะกรรมการบริษัทในเรื่องดังกล่าว บริษัทฯ กำหนดให้กรรมการที่มีส่วนได้เสีย

ต้องออกจากห้องประชุม และไม่ได้ออกเสียงในวาระนั้น
เพื่อให้กรรมการบริษัทที่ไม่มีส่วนได้เสียสามารถแสดงความคิดเห็นได้อย่างเต็มที่
เมื่อเสร็จสิ้นการประชุม ได้เปิดเผยมติ ความสมเหตุสมผล
และวัตถุประสงค์ในการทำรายการดังกล่าว

เพื่อให้เกิดความโปร่งใส
รวมทั้งมีการรายงานให้ทราบว่ามีกรรมการบริษัทที่มีความเห็นต่างจากความเห็นของคณะกรรมการบริษัทหรือไม่
โดยได้เผยแพร่ผ่านตลาดหลักทรัพย์แห่งประเทศไทยตามเวลาที่กำหนดและได้เผยแพร่ผ่านเว็บไซต์ของบริษัทฯ

-31-

อีกทางหนึ่ง รวมทั้งมีการบันทึกไว้ในรายงานการประชุม สามารถตรวจสอบได้

3.  สิทธิของผู้มีส่วนได้เสียกลุ่มต่าง ๆ

  บริษัทฯ เคารพต่อสิทธิของผู้มีส่วนได้เสียกลุ่มต่าง ๆ
  คำนึงถึงการเจริญเติบโตทางธุรกิจร่วมกันเอื้อประโยชน์ซึ่งกัน

และกัน อันจะนำไปสู่การทำธุรกิจที่ยั่งยืน จึงได้กำหนดเป็นแนวปฏิบัติไว้ในจรรยาบรรณของบริษัท
เพื่อให้เกิดความมั่นใจว่าสิทธิตามกฎหมายที่เกี่ยวข้องของผู้มีส่วนได้เสียจะได้รับการดูแลอย่างเป็นธรรมทุกฝ่าย

  บริษัทและผู้ถือหุ้น

บริษัทฯ ปฏิบัติหน้าที่โดยไม่ฝ่าฝืนต่อกฎหมาย ระเบียบและข้อบังคับที่เกี่ยวข้องด้วยความซื่อสัตย์ สุจริต
และโปร่งใส มุ่งมั่นในอันที่จะพัฒนากิจการของบริษัทฯ ให้เจริญ ก้าวหน้า มีความมั่นคง
สามารถสร้างผลตอบแทนแก่ผู้ถือหุ้นได้อย่างเหมาะสม ปกป้องผลประโยชน์และดูแลทรัพย์สิน
ของบริษัทเสมือนวิญญูชนพึงรักษาทรัพย์สินของตนเอง
รายงานผลการดำเนินงานที่ถูกต้องครบถ้วนตามความเป็นจริงอย่างสม่ำเสมอ ไม่นำข้อมูล
หรือข้อความลับของบริษัท หรือข้อมูลพนักงานบริษัทไปใช้เพื่อประโยชน์ส่วนตน หรือบุคคลอื่น
โดยมิชอบขจัดความขัดแย้งทางผลประโยชน์อย่างรอบคอบ ด้วยความมีเหตุมีผล
เปิดเผยข้อมูลอย่างครบถ้วน เคารพในสิทธิแห่งความเป็นเจ้าของ
และปฏิบัติต่อผู้ถือหุ้นอย่างเท่าเทียมกัน

ลูกค้า

บริษัทฯ ดำเนินธุรกิจโดยยึดถือความซื่อสัตย์ ยุติธรรม
ให้ข้อมูลที่ถูกต้องแก่ลูกค้าให้บริการและปฏิบัติต่อลูกค้าด้วยความมีน้ำใจ

คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรม
เพื่อสนองตอบความต้องการของลูกค้าอย่างรวดเร็ว รักษา

ความลับทางการค้าของลูกค้า พัฒนาสินค้า
และบริการให้ตรงตามความต้องการของลูกค้าคิดค้นวัตกรรมใหม่ ๆ เพื่อเพิ่มคุณค่าให้

สินค้า และบริการอย่างต่อเนื่อง

พนักงาน

พนักงานเป็นทรัพยากรที่มีค่า และเป็นหัวใจสำคัญที่จะพาองค์กรไปสู่ความสำเร็จ บริษัทฯ
ปฏิบัติต่อพนักงาน โดยเคารพต่อศักดิ์ศรีความเป็นมนุษย์ และสิทธิพื้นฐานของมนุษยชนสนับสนุน
ส่งเสริม ฝึกฝนอบรม และพัฒนาความรู้ ความสามารถของพนักงานอย่างทั่วถึง
สร้างความมั่นคงในอาชีพ และให้โอกาสในการเจริญก้าวหน้าตามศักยภาพของแต่ละคน
รวมถึงให้พนักงานมีส่วนร่วมในการกำหนดทิศทางการดำเนินงาน และพัฒนา บริษัทฯ
ให้ผลตอบแทนด้วยความเป็นธรรมเหมาะสมกับความรู้ความสามารถความรับผิดชอบ
และผลการปฏิบัติงานของพนักงานแต่ละคน ดูแลรักษาสภาพแวดล้อมในการทำงาน
โดยคำนึงถึงความปลอดภัยต่อชีวิต สุขภาพ และทรัพย์สินของพนักงาน
เนื่องจากสภาวะผลการดำเนินงานของบริษัทประสบกับผลขาดทุนบริษัทก็พยายามจัดหาสวัสดิการต่างๆ
ให้ ตามความสามารถที่บริษัทพึงปฏิบัติได้โดยคำนึงถึงหลักการอยู่อย่างพอเพียงเช่น จ่ายเงินโบนัส

ให้ตามความเหมาะสม ,มีชุดฟอร์มให้สำหรับพนักงานขาย
และจัดฝึกอบรมและสัมมนาภายในเครือสหพัฒน์
ตลอดจนส่งพนักงานไปร่วมอบรมสัมมนากับภายนอกซึ่งจัดโดยหน่วยงานต่าง ๆ
เพื่อเป็นการพัฒนาและเพิ่มความรู้ ความสามารถ และทักษะในการทำงานให้พนักงานอย่างต่อเนื่อง

-32-

คู่ค้า

ปฏิบัติให้เป็นไปตามข้อตกลง เงื่อนไขทางการค้าและให้ข้อมูลที่ถูกต้อง
มีการสร้างสัมพันธภาพและความเข้าใจที่ดีต่อกัน รวมถึงแลกเปลี่ยนความรู้
ร่วมกันพัฒนาสินค้าและบริการเพื่อเพิ่มคุณค่าให้แก่สินค้าและบริการ ไม่เรียก รับ หรือยินยอม
ที่จะรับทรัพย์สิน หรือประโยชน์อื่นใด ซึ่งอยู่นอกเหนือข้อตกลงทางการค้า

การแข่งขันทางการค้า

บริษัทฯ จะประพฤติปฏิบัติตามกรอบกติกาของการแข่งขันที่เป็นธรรม

เจ้าหนี้

บริษัทฯ รักษาและปฏิบัติตามเงื่อนไขที่มีต่อเจ้าหนี้โดยเคร่งครัด

สังคมและสิ่งแวดล้อม

บริษัทฯ ดำเนินธุรกิจโดยคำนึงถึงผลกระทบต่อทรัพยากรธรรมชาติ และสิ่งแวดล้อม
มีการปลูกฝังจิตสำนึก
ความรับผิดชอบต่อชุมชนและสังคมโดยส่วนรวมให้เกิดขึ้นในบริษัทโดยกระทำอย่างต่อเนื่อง
สนับสนุนกิจกรรมอันเป็นประโยชน์ต่อชุมชนและสังคมโดยส่วนรวม

นอกจากนั้น ความรับผิดชอบต่อสังคมและสิ่งแวดล้อม บริษัทฯ ถือเป็นนโยบายหนึ่งในการดำเนินธุรกิจ
และตระหนักถึงความสำคัญในการมีส่วนร่วมสนับสนุน
โดยทำคุณประโยชน์ต่อสังคมและคำนึงถึงผลกระทบต่อสิ่งแวดล้อม ดังนี้

ด้านสังคมมีรายละเอียดดังนี้

  กิจกรรมสาธารณะประโยชน์และด้านการพัฒนาชุมชน

สนับสนุนรวมโครงการบริจาคช่วยเหลือในมูลนิธิ ดร.เทียม โชควัฒนาและ
บริจาคถุงน่องสนับสนุนโครงการขาเทียม สำหรับคนพิการ

 

 4. การประชุมผู้ถือหุ้น

คณะกรรมการบริษัทให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมซึ่งปกติจัดให้มีปีละ 1 ครั้ง เป็นการประชุมสามัญประจำปี
ภายใน 120
วันนับแต่วันสิ้นสุดรอบปีบัญชีของบริษัทเพื่อให้ผู้ถือหุ้นได้พิจารณาและออกเสียงในกิจการต่าง ๆ
ของบริษัทตามที่กฎหมาย กำหนด โดยวัน เวลา
และสถานที่ไม่เป็นอุปสรรคในการเข้าร่วมประชุมของผู้ถือหุ้น สถานที่ในการจัดประชุมนั้น บริษัทฯ
ได้จัดประชุม ณ โรงแรมมณเฑียรริเวอร์ไซค์ เป็นประจำทุกปี
เพื่อให้ผู้ถือหุ้นไม่สับสนและได้แนบแผนที่สถานที่ประชุมไป พร้อมหนังสือบอกกล่าวนัดประชุม ในปี
2549 บริษัทฯจัดให้มีการประชุมผู้ถือหุ้นครั้งที่ 38 ในวันที่ 24 เมษายน 2549
และได้ส่งหนังสือบอกกล่าวนัดประชุม

ผู้ถือหุ้นล่วงหน้าก่อนวันประชุมไม่น้อยกว่า 7 วัน โดยได้ส่งหนังสือบอกกล่าวนัดประชุมผู้ถือหุ้นในวันที่
12 เมษายน 2549 ซึ่งกำหนดวัน เวลา
สถานที่และวาระการประชุมมีข้อเท็จจริงและเหตุผลรวมทั้งความเห็นของคณะกรรมการบริษัทในแต่ละวาระพร้อมเอกสารข้อมูลประกอบการประชุม
ซึ่งประกอบด้วยสำเนารายงานการประชุมผู้ถือหุ้นครั้งก่อน หนังสือรายงานประจำปี งบการเงิน
รายละเอียดเกี่ยวกับเอกสารหลักฐานที่ผู้เข้าร่วมประชุมต้องแสดงก่อนเข้าร่วมประชุม
และหนังสือมอบฉันทะแบบ ข.
นอกจากนี้ได้เผยแพร่จดหมายนัดประชุมผู้ถือหุ้นพร้อมเอกสารประกอบการการประชุมได้ลงประกาศโฆษณาในหนังสือพิมพ์เป็นเวลาติดต่อกัน
3 วัน

-33-

และไม่น้อยกว่า 3 วัน ก่อนวันประชุม การลงทะเบียนเข้าประชุมเป็นไปโดยสะดวก
สามารถลงทะเบียนล่วงหน้าก่อนการประชุมไม่น้อยกว่า 2 ชั่วโมง
กรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน สามารถใช้หนังสือมอบฉันทะแบบ ข.
ที่แนบไปพร้อมจดหมายนัดประชุม ซึ่งเป็นแบบที่ผู้ถือหุ้นกำหนดทิศทางการลงคะแนนได้
หรือจะเลือกใช้หนังสือมอบฉันทะ แบบ ก. หรือ แบบ ค. แบบใดแบบหนึ่งก็ได้ ซึ่งสามารถ
Downloadหนังสือมอบฉันทะทั้ง 3 แบบ ได้ที่เว็บไซต์ (www.newcity.co.th)
โดยสามารถเลือกมอบฉันทะให้บุคคลใดบุคคลหนึ่ง หรือ ประธานกรรมการตรวจสอบ
หรือกรรมการตรวจสอบ หรือ กรรมการอิสระคนใดคนหนึ่งเข้าประชุมแทนได้
ในการประชุมสามัญผู้ถือหุ้นครั้งที่ 38 เมื่อวันที่ 24 เมษายน 2549
กรรมการบริษัทเข้าร่วมประชุมจำนวน 12 คน (ในปี2548 คณะกรรมการบริษัทมีจำนวน 13 คน)
ซึ่งรวมประธานกรรมการบริษัท กรรมการผู้จัดการ และประธานกรรมการตรวจสอบ นอกจากนั้น
บริษัทฯ ยังได้เชิญผู้สอบบัญชีบริษัท ก่อนเปิดการประชุม กรรมการ/เลขานุการคณะกรรมการได้แจ้ง
จำนวน / สัดส่วน

ผู้ถือหุ้นที่เข้าประชุม
ในการประชุมประธานกรรมการบริษัททำหน้าที่ประธานที่ประชุมและกล่าวเปิดการประชุมต่อจากนั้นให้กรรมการผู้จัดการ
ได้แนะนำ ผู้สอบบัญชีของบริษัทที่เข้าร่วมประชุม รวมทั้งได้ชี้แจงให้ทราบถึงวิธีการลงคะแนนเสียง
และสิทธิของ

ผู้ถือหุ้น รวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของบริษัท

หลังจากนั้น กรรมการผู้จัดการได้ดำเนินการประชุม
และควบคุมการประชุมให้เป็นไปตามลำดับวาระการประชุมตามที่ได้แจ้งในหนังสือบอกกล่าวนัดประชุม
จัดสรรเวลาให้เหมาะสมเพียงพอสำหรับการนำเสนอประเด็นต่าง ๆ ของแต่ละวาระ
เปิดโอกาสให้ผู้ถือหุ้นซักถามและแสดงความคิดเห็นได้อย่างเต็มที่ในแต่ละวาระ
ซึ่งในปีที่ผ่านมามีผู้ถือหุ้นได้ซักถาม หรือแสดงความคิดเห็นเพิ่มเติม
คณะกรรมการบริษัทก็จะตอบข้อซักถามอย่างชัดเจนตรงประเด็น
มีการสรุปผลการลงมติจากการนับคะแนนเสียงในแต่ละวาระ
หลังการประชุมสิ้นสุดได้จัดทำรายงานการประชุมอย่างละเอียดเป็นไปตามข้อเท็จจริงในที่ประชุม
มีการบันทึกการประชุมและข้อซักถามในรายงานการประชุมอย่างถูกต้องครบถ้วน
ซึ่งรายงานการประชุมดังกล่าวได้รับการสอบทานจากฝ่ายกฎหมายและประธานกรรมการบริษัทก่อนลงนาม
และได้จัดส่งให้ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์ภายใน
14 วัน นับจากวันประชุมผู้ถือหุ้น และนำส่งกระทรวงพาณิชย์ภายในกำหนด

ในปี 2550 บริษัทฯ ได้กำหนดวันประชุมสามัญผู้ถือหุ้นครั้งที่ 39 ในวันจันทร์ ที่ 23 เมษายน 2550
เวลา 13.30 น. ณ ห้องเจ้าพระยา 2 โรงแรมมณเฑียร ริเวอร์ไซด์ เลขที่ 372 ถนนพระราม 3
แขวงบางโคล่ เขตบางคอแหลม กรุงเทพฯ 10120 ผู้ถือหุ้นสามารถลงทะเบียนล่วงหน้าได้ตั้งแต่
เวลา 11.30 น. ทั้งนี้ผู้ถือหุ้นสามารถรับทราบรายละเอียดและข้อมูลต่าง ๆ เช่น
หนังสือบอกกล่าวนัดประชุมผู้ถือหุ้น เอกสารประกอบการประชุมต่าง ๆ ได้แก่ งบการเงิน
หนังสือมอบฉันทะ ข้อบังคับของบริษัทฯ เฉพาะที่เกี่ยวกับการประชุมผู้ถือหุ้น
และรายชื่อกรรมการอิสระที่สามารถรับมอบฉันทะให้เข้าร่วมประชุมแทนผู้ถือหุ้นพร้อมที่อยู่
ผ่านทางเว็บไซต์ของบริษัทฯ ได้เป็นระยะ ๆ เริ่มตั้งแต่วันที่ 22 มีนาคม 2550 และสามารถ
Download เอกสารทั้งหมดได้

5. ภาวะผู้นำ และวิสัยทัศน์

คณะกรรมการบริษัท ประกอบด้วยบุคคลซึ่งมีความรู้
ความสามารถและประสบการณ์ที่มีความหลากหลายและมีความเข้าใจในบทบาทหน้าที่
ความรับผิดชอบของการเป็นกรรมการบริษัท เป็นผู้กำหนดนโยบาย เป้าหมาย และกลยุทธ์ทางธุรกิจ
ตลอดจนติดตามและกำกับดูแลการปฏิบัติงานของฝ่ายบริหาร
โดยนำหลักบรรษัทภิบาลมาเป็นเครื่องมือในการบริหารจัดการเพื่อเพิ่มมูลค่า
และให้ผลการดำเนินงานของบริษัทเป็นไปตามวัตถุประสงค์ และเป้าหมายที่กำหนดไว้
เพื่อให้เกิดประโยชน์สูงสุดต่อบริษัทและ

ผู้ถือหุ้นมีความเป็นอิสระในการแสดงความคิดเห็นและตัดสินใจ
มีการกำหนดและแยกบทบาทหน้าที่ความรับผิดชอบระหว่างคณะกรรมการบริษัท ผู้บริหาร และพนักงาน
นอกจากนี้ยังกำหนดให้คณะกรรมการตรวจสอบภายในเป็นผู้ดูแลการปฏิบัติงานของหน่วย

-34-

งานตรวจสอบภายในโดยตรง
ซึ่งรวมทั้งระบบการควบคุมภายในให้มีความเพียงพอต่อกิจการและดูแลให้มีการบริหารความเสี่ยงที่เหมาะสม

ในการติดตามและกำกับดูแลการปฏิบัติงานนั้น
คณะกรรมการบริษัทกำหนดให้มีการรายงานผลการปฏิบัติงานตามมติของคณะกรรมการบริษัท
ผลประกอบการของบริษัทฯ และการถือหลักทรัพย์ บริษัทฯ
ของกรรมการและผู้บริหารในการประชุมคณะกรรมการบริษัททุกเดือน

คณะกรรมการบริษัท ได้มีการพบปะแลกเปลี่ยนความคิดเห็นกับคณะกรรมการบริษัท
และผู้บริหารระดับสูงขององค์กรต่าง ๆ อยู่เสมอทั้งในประเทศและต่างประเทศ
และให้ความสำคัญต่อการเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่ เช่น
ได้เข้าร่วมอบรมหลักสูตร Director Accreditation Program (DAP) , Director
Certification Program (DCP) และ Audit Committee Program (ACP) นอกจากนั้น
นายบุญปกรณ์ โชควัฒนาประธานกรรมการบริษัท ก็ได้ผ่านหลักสูตร Director Accreditation
Program (DAP)และ Director Certification Program (DCP)
ที่จัดโดยสมาคมส่งเสริมสถาบันกรรมการบริษัทไทย (IOD)
เพื่อนำความรู้และประสบการณ์มาใช้พัฒนาการปฏิบัติหน้าที่

6.  ความขัดแย้งของผลประโยชน์

บริษัทฯ ปฏิบัติตามกฎเกณฑ์ของคณะกรรมการกำกับหลักทรัพย์และตลาดหลักทรัพย์
และของตลาดหลักทรัพย์

แห่งประเทศไทย โดยคณะกรรมการบริษัทมีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผลและ
เพื่อประโยชน์สูงสุดของบริษัทและผู้ถือหุ้น การทำรายการที่อาจมีความขัดแย้งทางผลประโยชน์
บริษัทฯ ได้ดำเนินการตามขั้นตอนของการทำรายการที่เกี่ยวโยงกัน โดยกำหนดให้กรรมการบริษัท
ผู้มีส่วนได้เสียต้องออกจากห้องประชุม และไม่ได้ออกเสียงในวาระนั้น
เพื่อให้กรรมการบริษัทที่เหลืออยู่ในห้องประชุมที่ไม่มีส่วนได้เสีย
สามารถพิจารณาและแสดงความคิดเห็นได้อย่างเต็มที่
โดยคำนึงถึงผลประโยชน์สูงสุดของบริษัทเป็นสำคัญ เสมือนกับการทำรายการกับบุคคลภายนอก
ซึ่งรายงานการประชุมในวาระดังกล่าว
จะมีการบันทึกว่ากรรมการบริษัทท่านใดบ้างที่มีส่วนได้เสียและได้ออกจากห้องประชุมไม่ได้ออกเสียงในวาระนั้น
คงเหลือกรรมการที่ไม่มีส่วนได้เสียกี่ท่านมีท่านใดบ้าง
และเมื่อเสร็จสิ้นการประชุมก็ได้แจ้งและเปิดเผยมติที่ประชุม โดยระบุมูลค่ารายการ คู่สัญญา เหตุผล
ความสมเหตุสมผลและประโยชน์สูงสุด
ตลอดจนความเห็นของคณะกรรมการบริษัทและความเห็นที่แตกต่าง(หากมี)
ต่อตลาดหลักทรัพย์แห่งประเทศไทยและได้เผยแพร่ผ่านเว็บไซต์ของบริษัทฯ
นอกจากนี้ยังได้จัดทำรายการสรุปไว้ในรายงานประจำปีและแบบ 56-1

บริษัทฯ มีการดูแลเรื่องการใช้ข้อมูลภายใน โดยกำหนดไว้ในจรรยาบรรณห้ามมิให้กรรมการบริษัท
ผู้บริหาร และพนักงาน ซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทฯ ในช่วง 1 เดือน
ก่อนการเปิดเผยงบการเงินแก่สาธารณชนนอกจากนี้ ในการประชุมคณะกรรมการบริษัททุกครั้ง
จะมีวาระเรื่องการถือหลักทรัพย์ของกรรมการบริษัทและผู้บริหาร
หากมีการซื้อขายหลักทรัพย์ของบริษัทฯ
นอกจากจะต้องแจ้งให้สำนักงานคณะกรรมการกำกับหลักทรัพย์และตลาดหลักทรัพย์ทราบภายใน 3
วันแล้ว ยังต้องส่งสำเนาให้แก่บริษัทฯ
เพื่อรายงานให้คณะกรรมการบริษัททราบในการประชุมคณะกรรมการบริษัทครั้งต่อไป

-35-

7.  จริยธรรมธุรกิจ

  บริษัทฯ มีนโยบายในการดำเนินธุรกิจอย่างโปร่งใสและสุจริต
  โดยเป็นไปตามข้อบังคับบริษัทฯ,ข้อกฎหมายและข้อบังคับอื่นๆ ที่เกี่ยวข้อง
  รวมถึงปฏิบัติตามหลักการกำกับดูแลกิจการที่ดีทั้ง 15 ข้อ นอกจากนี้
  บริษัทได้มีการสื่อสารนโยบายให้แก่ฝ่ายจัดการและพนักงานในทุกระดับ
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์
  สุจริต และเที่ยงธรรม ทั้งการปฏิบัติต่อบริษัทและผู้มีส่วนได้เสีย

8.  การถ่วงดุลของกรรมการบริษัทที่ไม่เป็นผู้บริหาร

บริษัทฯ กำหนดให้ต้องมีคณะกรรมการของบริษัท ไม่น้อยกว่า 5 คน
และคุณสมบัติของกรรมการบริษัทต้องเป็นบุคคลธรรมดา และ

(1) บรรลุนิติภาวะ

(2) ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ

(3) ไม่เคยรับโทษจำคุก โดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้

  กระทำโดยทุจริต

(4) ไม่เคยถูกลงโทษไล่ออกหรือปลดออกจากราชการ หรือองค์การหรือหน่วยงานของ

  รัฐฐานทุจริตต่อหน้าที่

บริษัทฯ ไม่ได้กำหนดจำนวนบริษัทที่กรรมการบริษัทแต่ละคนดำรงตำแหน่ง
อายุกรรมการและจำนวนวาระการดำรงตำแหน่งติดต่อกันสูงสุดของกรรมการบริษัทผู้ที่ถูกเสนอชื่อเข้ารับการเลือกตั้งในวาระถัดไป
เพราะเชื่อว่าความสามารถทางธุรกิจ
และความเชี่ยวชาญของกรรมการบริษัทแต่ละคนไม่ได้ขึ้นอยู่กับอายุ หรือ จำนวนบริษัทที่ดำรงตำแหน่ง
ตราบเท่าที่กรรมการบริษัททุกคนมีความตั้งใจและจริงใจในการปฏิบัติหน้าที่กรรมการบริษัท
ตามที่ได้รับความไว้วางใจจากคณะกรรมการบริษัท และผู้ถือหุ้น
เพราะอำนาจการตัดสินใจในการเลือกตั้งบุคคลเข้าดำรงตำแหน่งกรรมการบริษัทนั้น
เป็นสิทธิของผู้ถือหุ้นโดยแท้ที่จะคัดเลือกบุคคลเข้าทำหน้าที่ในการกำหนดนโยบายและควบคุมการดำเนินงานของบริษัทแทนตน

นิยาม “ กรรมการอิสระ ” หมายถึง บุคคลที่มีคุณสมบัติครบถ้วนและมีความเป็นอิสระ
ตามที่สำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนด คือ

(1) ถือหุ้นไม่เกินร้อยละ 5 ของทุนจดทะเบียนชำระแล้ว ของบริษัท บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้อง

(2) เป็นกรรมการบริษัทที่ไม่มีส่วนร่วมในการบริหารงานในบริษัท ไม่เป็นลูกจ้าง พนักงาน
หรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม บริษัทที่เกี่ยวข้อง
หรือถือหุ้นรายใหญ่ของบริษัทฯ

(3) เป็นกรรมการบริษัทที่ไม่มีผลประโยชน์ หรือ ส่วนได้เสียไม่ว่าทางตรง
หรือทางอ้อมทั้งในด้านการเงิน และบริหารงานของบริษัทฯ บริษัทในเครือ บริษัทร่วม
บริษัทที่เกี่ยวข้อง หรือผู้ถือหุ้นรายใหญ่ของบริษัทฯ และรวมถึงไม่มีผลประโยชน์ หรือ
ส่วนได้เสียในลักษณะดังกล่าวในเวลา 1 ปี ก่อนได้รับการแต่งตั้ง
ยกเว้นคณะกรรมการบริษัทได้พิจารณาอย่างรอบคอบแล้วเห็นว่าการเคยมีผลประโยชน์ หรือ
ส่วนได้เสียนั้นจะไม่มีผลกระทบต่อการปฏิบัติหน้าที่ และการให้ความเห็นที่เป็นอิสระ

(4) เป็นกรรมการบริษัทที่ไม่ใช่เป็นผู้ที่เกี่ยวข้องหรือญาติสนิทของผู้บริหาร
    หรือผู้ถือหุ้นรายใหญ่ของบริษัทฯ

-36-

(5) เป็นกรรมการบริษัทที่ไม่ได้รับการแต่งตั้งขึ้นเป็นตัวแทน
เพื่อรักษาผลประโยชน์ของกรรมการบริษัท ผู้ถือหุ้นรายใหญ่ หรือ ผู้ถือหุ้น
ซึ่งเป็นผู้ที่เกี่ยวข้องกับผู้ถือหุ้นรายใหญ่

(6) สามารถปฏิบัติหน้าที่แสดงความเห็นหรือรายงานผลการปฏิบัติงานตาม

หน้าที่ที่ได้รับมอบจากคณะกรรมการบริษัทได้อย่างอิสระ โดยไม่อยู่ภายใต้การควบคุมของผู้บริหาร
หรือผู้ถือหุ้นรายใหญ่ของบริษัทฯ รวมทั้งผู้ที่เกี่ยวข้อง
หรือญาติสนิทของบุคคลดังกล่าวคณะกรรมการบริษัท มีจำนวน 11 คน ประกอบด้วย

  - กรรมการที่เป็นผู้บริหาร 8 คน

  - กรรมการที่ไม่เป็นผู้บริหาร 3 คน

  - กรรมการที่ไม่เป็นผู้บริหาร / กรรมการอิสระ /กรรมการตรวจสอบ 3 คน

คณะกรรมการบริษัท ประกอบด้วยบุคคลที่มีความเชี่ยวชาญหลากหลาย มีภาวะผู้นำ วิสัยทัศน์คุณธรรม
จริยธรรม และประวัติการทำงานที่ไม่ด่างพร้อย มีกรรมการบริษัทที่ไม่เป็นผู้บริหารจำนวน 3 คน
ซึ่งในจำนวนนี้เป็นกรรมการอิสระจำนวน 3 คน คิดเป็นร้อยละ 27.27 ของคณะกรรมการบริษัท
และในจำนวนกรรมการอิสระ 3 คน ดำรงตำแหน่งกรรมการตรวจสอบจำนวน 3 คน
กรรมการบริษัททุกคนมี ความตั้งใจในการปฏิบัติหน้าที่กรรมการบริษัท
ตามที่ได้รับความไว้วางใจจากคณะกรรมการบริษัท และผู้ถือหุ้น
มีความเป็นอิสระในการแสดงความคิดเห็น พิจารณาและให้ความเห็นชอบในเรื่องต่าง ๆ
โดยคำนึงถึงประโยชน์สูงสุดของบริษัทฯ เป็นสำคัญ

กรรมการบริษัทมีวาระการดำรงตำแหน่งตามข้อบังคับของบริษัทฯ และเมื่อครบวาระแล้ว
อาจได้รับการเลือกตั้งกลับเข้าดำรงตำแหน่งต่อไปได้อีก
คณะกรรมการบริษัทมีหน้าที่ในการกำหนดนโยบาย เป้าหมาย และกลยุทธ์ทางธุรกิจ
ตลอดจนติดตามผลการดำเนินงานของฝ่ายบริหาร โดยการแต่งตั้งคณะกรรมการบริหาร และผู้บริหาร
ซึ่งเป็นฝ่ายบริหารเป็นผู้ดูแล และปฏิบัติงานให้เป็นไปตามนโยบาย เป้าหมาย
และวัตถุประสงค์ที่กำหนด ตามขอบเขต อำนาจ หน้าที่
และความรับผิดชอบซึ่งมีการแบ่งแยกอำนาจหน้าที่ระหว่างคณะกรรมการบริษัทกับฝ่ายบริหารอย่างชัดเจน
นอกจากนี้ได้มีการแต่งตั้งคณะกรรมการตรวจสอบซึ่งเป็นกรรมการอิสระเป็นผู้สอบทานรายงานทางการเงินของบริษัทฯ
ให้ตรงต่อความเป็นจริง และรายการที่มีความขัดแย้งทางผลประโยชน์เพื่อให้เกิดความโปร่งใส
รวมทั้งระบบการควบคุมภายในให้มี
ความเพียงพอต่อกิจการและดูแลให้มีการบริหารความเสี่ยงที่เหมาะสม

บริษัทฯ มีเลขานุการคณะกรรมการทำหน้าที่ประสานงานระหว่างคณะกรรมการบริษัท และฝ่ายบริหาร
ทำหน้าที่ดูแลและประสานงานด้านกฎหมาย กฎเกณฑ์ต่าง ๆ ที่เกี่ยวข้องรวมทั้งดำเนินการ
ประสานงานให้มีการปฏิบัติตามมติคณะกรรมการบริษัท

9.  การรวมหรือแยกตำแหน่ง

ประธานกรรมการบริษัท และกรรมการผู้จัดการ มิได้เป็นบุคคลเดียวกัน
ทั้งสองท่านจึงทำหน้าที่ต่างกัน
แต่ก็ถ่วงดุลซึ่งกันและกันประธานกรรมการบริษัทเป็นผู้นำฝ่ายนโยบายและกำกับดูแลการทำงานของฝ่ายบริหาร
ประธานกรรมการบริหารเป็นผู้นำในการบริหารงานและวางแผนการปฏิบัติงานให้เป็นไปตามนโยบายที่คณะกรรมการบริษัทกำหนด
ส่วนกรรมการผู้จัดการ เป็นผู้นำในการจัดการให้เป็นไปตามแผนการปฏิบัติงาน และนโยบายที่กำหนด
นอกจากนี้ยังมีระเบียบปฏิบัติคณะกรรมการ

บริษัทที่กำหนด และแยกอำนาจของคณะกรรมการบริษัทและฝ่ายบริหาร

-37-

10. ค่าตอบแทนของกรรมการบริษัทและผู้บริหาร

  - ค่าตอบแทนกรรมการบริษัท

บริษัทฯ ยังไม่มีคณะอนุกรรมการกำหนดค่าตอบแทน และธุรกิจของบริษัทฯ
ก็ต่างจากธุรกิจหรืออุตสาหกรรมอื่นแต่มีกระบวนการพิจารณาค่าตอบแทน
โดยคณะกรรมการบริษัทจะร่วมกันพิจารณากำหนดวงเงินค่าตอบแทน และ
นำเสนอต่อที่ประชุมผู้ถือหุ้นเพื่ออนุมัติ ซึ่งจะพิจารณาจากผลประกอบการของบริษัทฯ
วงเงินค่าตอบแทนที่ได้รับอนุมัติจากที่ประชุมผู้ถือหุ้น และจำนวนเงินค่าตอบแทนที่จ่ายในปีที่ผ่านมา
บริษัทฯ จะจ่ายเป็นค่าบำเหน็จกรรมการ จำนวนเงิน 310,000 บาท โดยจ่ายเป็นรายปี
ทั้งนี้ที่ประชุมสามัญผู้ถือหุ้นครั้งที่ 38 เมื่อวันที่ 24 เมษายน 2549
ได้อนุมัติค่าตอบแทนกรรมการบริษัทวงเงินรวมไม่เกิน 1 ล้านบาทต่อปี

  - ค่าตอบแทนผู้บริหาร

เป็นไปตามหลักการและนโยบายของบริษัท
โดยพิจารณาจากผลประกอบการของบริษัทและผลการปฏิบัติงานของผู้บริหารแต่ละคน

  11. การประชุมคณะกรรมการบริษัท

  คณะกรรมการบริษัทฯได้กำหนดการประชุมคณะกรรมการโดยปกติเป็นประจำทุกไตรมาส
  และมีการประชุม

พิเศษเพิ่มเติมตามความจำเป็น มีการกำหนดวาระชัดเจนก่อนล่วงหน้า
และมีวาระพิจารณาติดตามผลการดำเนินงานเป็นประจำฝ่าย

เลขานุการบริษัทได้จัดหนังสือเชิญประชุมพร้อมระเบียบวาระการประชุม
และเอกสารก่อนการประชุมล่วงหน้า 7 วัน เพื่อ
ให้คณะกรรมการได้มีเวลาศึกษาข้อมูลอย่างเพียงพอก่อนเข้าประชุมทั้งนี้
ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการบริษัท พร้อมให้คณะกรรมการบริษัท
และผู้เกี่ยวข้องตรวจสอบได้

-38-

ในปี พ.ศ. 2549 คณะกรรมการมีการประชุมแล้วทั้งหมด 9 ครั้ง
โดยมีกรรมการเข้าร่วมประชุมแต่ละท่านดังนี้

  -------------------------- ---------------------- ------------------------------------------ -------------------------------
  รายชื่อกรรมการ               จำนวนครั้งที่เข้าร่วมประชุม                                              จำนวนรวมในการเข้าร่วมประชุม(ครั้ง)

                             จำนวนเข้าร่วมประชุม       จำนวนขาดประชุม                              

  1. นายบุญปกรณ์ โชควัฒนา       8                      1 (รายการเกี่ยวโยงที่มีส่วนได้เสียเข้าร่วมประชุมไม่ได้) 8/9

  2. นายพิภพ โชควัฒนา          8                      1 (รายการเกี่ยวโยงที่มีส่วนได้เสียเข้าร่วมประชุมไม่ได้) 8/9

  3. นางจำเนียร โชควัฒนา       8                      1 (รายการเกี่ยวโยงที่มีส่วนได้เสียเข้าร่วมประชุมไม่ได้) 8/9

  4. นางดวงดาว อนันต์ศฤงคาร    9                      0                                          9/9

  5. นางสาวพัทยา เกตุษเฐียร     9                      0                                          9/9

  6. นางสาวจุไรอร ซิมะลาวงศ์    9                      0                                          9/9

  7. นางสาวปัญจพร เดชูรัตน์      9                      0                                          9/9

  8. นางสาวสำอางค์ จันทริมา     9                      0                                          9/9

  9. นายสมชัย กาญจนพิศาล       7                      2                                          7/9

  10. นายสุขสันต์ เฟื่องฤทธิ์       7                      2                                          7/9

  11.นางสาววราพร เภกะนันทน์    7                      2                                          7/9
  -------------------------- ---------------------- ------------------------------------------ -------------------------------

12. คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบ (Audit Committee)
โดยมีอำนาจหน้าที่และความรับผิด

ชอบ ตามที่ปรากฏในหัวข้อ ขอบเขต หน้าที่และความรับผิดชอบของคณะกรรมการตรวจสอบ

คณะกรรมการสรรหา บริษัทฯ ยังไม่มีคณะอนุกรรมการสรรหา แต่มีกระบวนการสรรหา
ตามรายละเอียดในหัวข้อ 9.2 การสรรหากรรมการ

คณะกรรมการพิจารณาค่าตอบแทน บริษัทฯ ยังไม่มีคณะอนุกรรมการพิจารณาค่าตอบแทน

แต่มีกระบวนการพิจารณาค่าตอบแทน ตามรายละเอียดในหัวข้อ 9.4 การกำกับดูแลกิจการ ข้อ 10
ค่าตอบแทนกรรมการบริษัทและผู้บริหาร

  -39-

12. การควบคุมภายในและการตรวจสอบภายใน

  การควบคุมภายใน

คณะกรรมการบริษัทให้ความสำคัญต่อระบบการควบคุมในด้านการดำเนินงาน การเงิน การปฏิบัติงาน
และการกำกับดูแล
โดยมีหน่วยงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
รวมถึงระบบงานคอมพิวเตอร์
ตลอดจนให้คำแนะนำเพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล
มีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่

คณะกรรมการบริษัทจึงกำหนดให้หน่วยงานตรวจสอบภายใน
รายงานผลการตรวจสอบโดยตรงต่อคณะกรรมการตรวจสอบ
และบริษัทได้จัดให้มีการประเมินความเสี่ยง
ทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้น
โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ

โดยสรุปคณะกรรมการตรวจสอบและคณะกรรมการบริษัทมีความเห็นพ้องต้องกันว่าบริษัทมีระบบการควบคุมภายในที่เหมาะสมและเพียงพอ
รายงานของคณะกรรมการตรวจสอบดังแสดงไว้ในรายงานประจำปีและแบบ 56-1 แล้ว

บริษัทฯให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน ซึ่งได้กำหนด
ภาระหน้าที่ อำนาจการดำเนินการของผู้บริหารและผู้ปฏิบัติงานไว้อย่างชัดเจน
โดยมีการควบคุมดูแลการใช้ทรัพย์สินของ บริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน เพื่อให้เกิดการถ่วงดุลและตรวจสอบกันอย่างเหมาะสม
รวมถึงการควบคุมภายในเกี่ยวกับระบบทางการเงิน

14. รายงานคณะกรรมการบริษัท

คณะกรรมการบริษัท ได้ตระหนักและมีความรับผิดชอบต่อความเชื่อถือได้
และความถูกต้องของข้อมูลทางการเงิน
เพื่อให้นักลงทุนใช้ประกอบในการตัดสินใจจึงได้จัดทำรายงานความรับผิดชอบของคณะกรรมการบริษัทต่อรายงานทางการเงิน
ดังแสดงไว้ในรายงานประจำปีและแบบ 56-1 แล้ว

  15. ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน
โปร่งใสและทั่วถึงทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ โดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์และสำนักคณะกรรมการกำกับหลักทรัพย์และตลาดหลักทรัพย์
หรือติดต่อขอทราบข้อมูลได้ที่ โทรศัพท์ (0) 2294-6999 โทรสาร (0) 2294-3803 อินเทอร์เน็ต
www. newcity.co.th

1.  การดูแลเรื่องการใช้ข้อมูลภายใน

บริษัทฯ
มีมาตรการและวิธีการในการกำกับดูแลคณะกรรมการและผู้บริหารของบริษัทในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์
โดยห้ามไม่ให้คณะกรรมการและผู้บริหารบริษัทซื้อขายหลักทรัพย์ของบริษัทในช่วงก่อนการเปิดเผยข้อมูลต่อสาธารณชน
รวมทั้งกำหนดให้คณะกรรมการและผู้บริหารของบริษัทต้องรายงานการเปลี่ยนแปลงการ

-40-

ถือหลักทรัพย์ของบริษัทต่อทางสำนักงานคณะกรรมการกำกับหลักทรัพย์และตลาดหลักทรัพย์ทุกครั้งที่มีการเปลี่ยนแปลงการถือครองหุ้นของบริษัท
นอกจากนี้บริษัทยังได้กำหนดนโยบายเกี่ยวกับการเปิดเผยข้อมูลที่เป็นสาระสำคัญของบริษัทไว้โดยให้มีการเปิดเผยเฉพาะผู้ที่เกี่ยวข้องและจำเป็นต้องใช้ข้อมูลดังกล่าวเท่านั้นแต่จะทำการเปิดเผยข้อมูลดังกล่าวให้แก่ผู้บริหารอื่นพร้อม
ๆ กับการเปิดเผยต่อสาธารณชน

2.  บุคคลากร

ในวันสิ้นปี 2549 มีจำนวนพนักงานทั้งหมด 520 คน ค่าตอบแทนได้แก่ เงินเดือน ค่าเปอร์เซ็นต์
เงินรางวัล ค่าสวัสดิการ ค่าพาหนะและค่าใช้จ่ายในการเดินทาง รวมเป็นจำนวนเงิน 75.89
ล้านบาท

นโยบายในการพัฒนาพนักงานของบริษัทเพื่อให้พนักงานได้มีโอกาสเพิ่มศักยภาพในการทำงานของตนเองให้ทันต่อการเปลี่ยนแปลงที่เกิดขึ้นตลอดเวลาบริษัทจึงมีนโยบายในการพัฒนาบุคคลากรให้มีความพร้อมอยู่เสมอเพื่อให้พนักงานได้เกิดการเรียนรู้
เสริมสร้างทักษะในการทำงาน เกิดการเปลี่ยนแปลงทางความคิด ทัศนคติ และพฤติกรรมที่ดี
โดยนับตั้งแต่การรับพนักงานใหม่
บริษัทฯจะจัดให้มีการอบรมพนักงานใหม่เพื่อความเข้าใจถึงขั้นตอนการปฏิบัติงานใหม่ในส่วนงานที่รับผิดชอบ
นอกจากนั้น
บริษัทได้จัดอบรมและสัมมนาภายในและภายนอกเพื่อเพิ่มประสิทธิภาพและทักษะในการปฏิบัติงานของผู้บริหารและพนักงาน